Príloha 4

**Rámcová dohoda na dodanie pohonných hmôt prostredníctvom palivových kariet č. ...........**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva**“)

Uzatvorená medzi:

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**Číslo účtu (IBAN):** SK65 8180 0000 0070 0006 2596

**BIC:** SPSRSKBA

**Štatutárny orgán:** Ing. Peter Blaškovitš, generálny riaditeľ

**Právna forma:** príspevková organizáciazriadená rozhodnutím ministra hospodárstva SR   
č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedný:** .....................................

**Kontakt:** e-mail:.........................

tel. č.: ..........................

(ďalej ako „**Objednávateľ**“)

**a**

**Obchodné meno: ...............**

**Sídlo:** ................

**IČO:** .................

**DIČ:** .....................

**IČ DPH:** .....................

**Bankové spojenie:** .....................

**Číslo účtu (IBAN):** .....................

**Štatutárny orgán:** .....................

**Zapísaný v:** v Obchodnom registri Okresného súdu Bratislava I. odd.........

**Vložka číslo:** .........

**Kontakt:** ..................................

e-mail: .....................

tel. č.: .....................

(ďalej ako „**Dodávateľ“**)

(spolu ďalej ako „**Zmluvné strany**“, jednotlivo ako „**Zmluvná strana**“ )

**Preambula**

Podkladom pre uzatvorenie Zmluvy sú podmienky uvedené vo **Výzve na predkladanie ponúk**, k zákazke   
č. NZ 1521 zadávanej v zmysle § 117 Zákona o verejnom obstarávaní.

**Článok I.**

**Predmet Zmluvy**

* 1. Predmetom tejto Zmluvy je záväzok Dodávateľa umožniť Odberateľovi bezhotovostný nákup pohonných hmôt - motorovej nafty a bezolovnatého automobilového benzínu, t. j. benzínu natural 95 oktánového (ďalej spolu len „pohonné hmoty“ alebo „PHM"), a to prostredníctvom palivových kariet vydaných Dodávateľom (ďalej len „palivové karty“), akceptovaných v sieti čerpacích staníc (vlastných alebo zmluvných) na celom území Slovenskej republiky a v Európskej únii uvedených v Prílohe č. 2 tejto zmluvy. Súčasťou predmetu tejto zmluvy je aj záväzok Dodávateľa vystaviť a dodať palivové karty   
     a poskytovať súvisiace služby.
  2. Predmetom Zmluvy je aj záväzok Dodávateľa, počas platnosti Zmluvy podľa požiadaviek Objednávateľa predávať a dodávať pohonné hmoty v rozsahu definovanom v Prílohe č. 1 a záväzok Objednávateľa dodané pohonné hmoty prevziať a zaplatiť za ne dohodnutú kúpnu cenu v zmysle podmienok uvedených v Zmluve.
  3. Súčasťou predmetu Zmluvy je aj bezplatné vystavenie a dodanie palivových kariet a PIN kódov k palivovým kartám, prostredníctvom ktorých bude Objednávateľ realizovať nákup pohonných hmôt. Zmluvné strany sa dohodli, že palivové karty budú dodané do sídla Objednávateľa uvedeného v úvode Zmluvy a dodanie sa uskutoční spôsobom uvedeným v bode 1.4. písm. g) Prílohy č. 1.
  4. Pod pojmom palivové karty sa pre účely Zmluvy rozumejú platobné karty, opatrené magnetickým prúžkom alebo čipom, ktoré sú  zabezpečené PIN kódom, vydané Dodávateľom a určené pre Objednávateľa. Každá palivová karta musí spĺňať podmienky podľa bodu 3.3.4. /i., ii., iii. Prílohy č. 1. Palivové karty umožňujú bezhotovostný nákup pohonných hmôt na čerpacích staniciach, tak ako sú definované v odseku 1.9 Zmluvy.
  5. Nákupom pohonných hmôt (ďalej aj ako „**PHM**“) sa pre účely Zmluvy rozumie nákup bezolovnatého benzínu (benzínu natural 95) a motorovej nafty do služobných motorových vozidiel (ďalej ako „**SMV**“) Objednávateľa v zmysle Prílohy č. 2 Zmluvy. PHM musia byť dodané v kvalite podľa bodu 1.3. Prílohy č. 1.
  6. Predpokladané množstvo odberu PHM za 24 mesiacov od účinnosti Zmluvy:

1. bezolovnatý benzín (benzín natural 95): 32 000 litrov;
2. motorová nafta: 32 000 litrov.

Zmluvné strany sa dohodli, že výška predpokladaného množstva dodaných PHM je orientačná a môže sa meniť vzhľadom k vývoju ich cien a potrieb Objednávateľa.

* 1. Predpokladaný počet palivových kariet vystavených Dodávateľom pre Objednávateľa je **60 ks**.
  2. Objem čerpania PHM a počet palivových kariet je len predpokladaný, a tieto sa môžu meniť v závislosti od počtu Objednávateľom užívaných SMV, Objednávateľovho schváleného rozpočtu na príslušný rok, ako aj iných skutočností spočívajúcich na strane Objednávateľa.
  3. Čerpacími stanicami sa rozumejú čerpacie stanice Dodávateľa a čerpacie stanice zmluvných partnerov Dodávateľa na území Slovenskej republiky, akceptujúcich bezhotovostnú úhradu nakúpených PHM prostredníctvom palivových kariet vydaných Dodávateľom (ďalej ako „**Čerpacie stanice**“).

**Článok II.**

**Špecifikácia predmetu Zmluvy**

* 1. Minimálne požiadavky Objednávateľa na spôsob a kvalitu jednotlivých Dodávateľových plnení a podrobná špecifikácia predmetu Zmluvy sú uvedené v Prílohe č. 1.
  2. Dodávateľ je povinný priebežne oznamovať Objednávateľovi akékoľvek zmeny údajov uvedených v zozname čerpacích staníc v Slovenskej republike. Zoznam Čerpacích staníc obsahuje predovšetkým adresu jednotlivej prevádzky Čerpacej stanice. Zoznam Čerpacích staníc s údajmi aktuálnymi ku dňu uzavretia Zmluvy tvorí Prílohu č. 2 Zmluvy (ďalej ako „Príloha č. 2“).

**Článok III.**

**Doba platnosti a miesto plnenia Zmluvy**

* 1. Miestom plnenia sa pre účely Zmluvy rozumie:

1. miestom dodania palivových kariet (vrátane PIN kódov k palivovým kartám) – sídlo Objednávateľa, Bajkalská 27, 827 99 Bratislava;
2. miestom odberu PHM – Čerpacie stanice.
   1. Plnenie Zmluvy týkajúce sa nákupu PHM bude na základe zadávania čiastkových výziev s nepravidelnou periodicitou a objemami podľa aktuálnych potrieb Objednávateľa. Za čiastkovú výzvu sa pre účely Zmluvy považuje požiadavka Objednávateľa a ním oprávnených osôb na dodanie PHM na jednotlivej Čerpacej stanici, teda Načerpanie PHM na Čerpacej stanici.
   2. Zmluva sa uzatvára na dobu určitú, a to na 24 mesiacov odo dňa nadobudnutia jej účinnosti alebo do vyčerpania zmluvnej ceny-
   3. Zmluva zaniká uplynutím 24 mesiacov odo dňa nadobudnutia jej účinnosti alebo vyčerpaním celkovej zmluvnej ceny podľa odseku 4.2 Zmluvy, podľa toho ktorá z právnych skutočností nastane skôr. V prípade, ak počas trvania Zmluvy nedôjde k vyčerpaniu celkovej zmluvnej ceny (podľa odseku 4.2), môže byť Zmluva zmenená dodatkom v súlade so Zákonom o verejnom obstarávaní.

**Článok IV.**

**Zmluvná cena**

* 1. Ceny a zľavy z cien PHM sú stanovené v súlade so Zákonom č. 18/1996 Z. z. o cenách v znení neskorších predpisov a Vyhláškou MF SR č. 87/1996 Z. z. v znení neskorších predpisov, ktorou sa vykonáva Zákon o cenách v platnej mene a vyplývajú zo súťažnej ponuky predloženej Dodávateľom. V cenách sú zahrnuté všetky náklady súvisiace s plnením záväzku Dodávateľa podľa Zmluvy.
  2. Objednávateľ je oprávnený realizovať plnenie Zmluvy maximálne do výšky celkovej zmluvnej ceny: .......... EUR bez DPH / ............. EUR s DPH, ktorá je výsledkom verejného obstarávania na predmet Zmluvy (ďalej ako „**Celková zmluvná cena**“). Zmluvné strany sa dohodli, že všetky ostatné plnenia Dodávateľa súvisiace s plnením predmetu Zmluvy vrátane poradenských služieb podľa odseku 6.2 bude Dodávateľ poskytovať bezodplatne.
  3. Dodávateľ sa zaväzuje počas celej doby trvania Zmluvy predávať Objednávateľovi PHM za aktuálne maloobchodné ceny platné pre úhradu PHM palivovou kartou v čase odberu PHM pre dané odberné miesto v sieti Čerpacích staníc. Dodávateľ sa zároveň zaväzuje poskytovať počas celej doby trvania Zmluvy Objednávateľovi na odobraté PHM vysúťažené zľavy:

1. zľava vo výške ...... % na 1 liter bezolovnatého benzínu (benzín natural 95) v EUR s DPH;
2. zľava vo výške ...... % na 1 liter motorovej nafty v EUR s DPH;

na Čerpacích staniciach. Uvedené zľavy sa nevzťahujú na prémiovú kvalitu palív ponúkaných Dodávateľom.  Dodávateľ poskytne Objednávateľovi uvedené percentuálne výšky zliav pre jednotlivé druhy PHM bez ohľadu na ich odobraté množstvo, na celý odobratý objem PHM pri každom odbere PHM. Percentuálna výška zľavy pre jednotlivé druhy PHM je záväzná a nemenná počas celej doby trvania Zmluvy a bude počítaná z aktuálnej maloobchodnej ceny PHM platnej pre úhradu PHM palivovou kartou v čase odberu pre odberné miesto v sieti Čerpacích staníc. Podrobný spôsob výpočtu ceny PHM v čase odberu PHM podľa písm. a) a b) tohto odseku tvorí Prílohu č. ..... Zmluvy.

**Článok V.**

**Platobné podmienky a fakturácia**

* 1. Kúpna cena za dodané PHM bude uhrádzaná zo strany Objednávateľa na základe týchto podmienok:

1. fakturačným obdobím je jeden kalendárny mesiac;
2. vyúčtovanie dodaných PHM bude prebiehať raz za kalendárny mesiac, a to vždy na základe faktúry vystavenej Dodávateľom v mesiaci nasledujúcom po skončení príslušného fakturačného obdobia;
3. súčasťou faktúry bude aj podrobný rozpis transakcií vykonaných na jednotlivých kartách. Faktúra musí byť Objednávateľovi doručená ako originál (t. j. v tlačenej forme) do sídla Objednávateľa;
4. lehota splatnosti faktúr je 30 dní odo dňa ich prevzatia a odsúhlasenia Objednávateľom.
   1. Každá faktúra musí obsahovať všetky náležitosti dokladu v súlade s platnými právnymi predpismi, špecifikáciu dodaného PHM podľa Zmluvy, špecifikáciu fakturovanej sumy a musí byť vystavená v súlade so Zmluvou. Neoddeliteľnou súčasťou faktúry bude originál prehľadu vyúčtovania uskutočnených odberov PHM Objednávateľom na Čerpacích staniciach za príslušné fakturačné obdobie. Dodávateľ je povinný fakturovať podľa bodu 1.2.3. a 3.3.7. Prílohy č.1. Zmluvné strany sa dohodli, že v prípade rozdielu v akýchkoľvek údajoch a hodnotách medzi písomnou a elektronickou verziou faktúry a jej príloh, je rozhodujúcim písomné vyhotovenie.
   2. Pokiaľ faktúra nebude obsahovať všetky náležitosti v zmysle platných právnych predpisov, prípadne po obsahovej stránke nebude úplná, Objednávateľ si vyhradzuje právo takúto faktúru vrátiť Dodávateľovi na prepracovanie. Objednávateľ v takomto prípade nie je povinný faktúru uhradiť a je oprávnený túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry objednávateľovi. Zmluvné strany sa dohodli, že počas tejto lehoty sa Objednávateľ nedostáva do omeškania.
   3. Úhrada jednotlivých faktúr sa uskutoční formou bezhotovostného prevodu, bez zálohovej platby. Platba sa považuje za uhradenú momentom odpísania peňažných prostriedkov z účtu Objednávateľa.
   4. Dodávateľ berie na vedomie, že predmet zákazky (alebo jeho časť) môže byť uhradený bezhotovostným platobným stykom z rôznych účtov Objednávateľa zriadených pre jednotlivé Národné projekty, ktoré môžu byť odlišné od účtu uvedenom v záhlaví tejto Zmluvy. Objednávateľ po uzavretí Zmluvy oznámi Dodávateľovi čísla účtov jednotlivých príslušných Národných projektov, ktorých sa týka predmet zákazky a z ktorých môžu byť hradené záväzky Objednávateľa.

**Článok VI.**

**Práva a povinnosti Dodávateľa**

**Subdodávatelia, Register partnerov verejného sektora**

* 1. Zmluvné strany sa dohodli, že bežné právne úkony pri realizácii predmetu Zmluvy (predovšetkým zmeny v zozname SMV, nahlásenie straty, poškodenia alebo odcudzenia Palivovej karty, žiadosť o vydanie, zrušenie alebo zmenu palivovej karty, zasielanie elektronickej podoby faktúry) budú vykonávať prostredníctvom kontaktných osôb uvedených v záhlaví Zmluvy, ak sa Zmluvné strany nedohodnú inak.
  2. Dodávateľ je povinný poskytovať Objednávateľovi poradenské služby súvisiace s predmetom Zmluvy.
  3. Dodávateľ je povinný dodať Objednávateľovi do jeho sídla palivové karty v lehote 10 pracovných dní odo dňa doručenia Objednávateľovej mailovej požiadavky o ich vydanie. Dodávateľ   
     je povinný zabezpečiť funkčnosť palivových kariet (ich aktiváciu) do 2 dní odo dňa ich dodania Objednávateľovi.
  4. V prípade navýšenie počtu palivových kariet je Dodávateľ povinný bezplatne vystaviť a dodať Objednávateľom požadovaný počet navýšených palivových kariet v lehote do 5 pracovných dní odo dňa, kedy mu takáto požiadavka bola zo strany Objednávateľa doručená. Lehota pre aktiváciu kariet je 2 dni odo dňa ich dodania Objednávateľovi.
  5. V prípade zníženia počtu palivových kariet je Dodávateľ povinný prevziať tieto palivové karty v sídle Objednávateľa. V prípade Dodávateľovej požiadavky, ich môže Objednávateľ zaslať na adresu sídla Dodávateľa prostredníctvom poštovej služby. Nebezpečenstvo škody, straty, alebo zneužitia takejto palivovej karty prechádza na Dodávateľa momentom odovzdania palivových kariet poštovej službe. Dodávateľ je rovnako povinný takéto karty deaktivovať v lehote do 2 dní, odo dňa, kedy mu takáto požiadavka bola zo strany Objednávateľa doručená.
  6. V prípade straty, zničenia, znefunkčnenia alebo iných skutočností, ktoré znemožňujú jednotlivú palivovú kartu využívať, je Dodávateľ povinný vystaviť a dodať náhradnú (novú) palivovú kartu Objednávateľovi v lehote do 15 dní odo dňa, kedy mu takáto požiadavka bola zo strany Objednávateľa doručená. Dodávateľ je rovnako povinný takto dodanú kartu aktivovať v lehote do 2 dní odo dňa jej dodania Objednávateľovi.
  7. V prípade straty, zničenia alebo odcudzenia palivovej karty je Dodávateľ povinný danú palivovú kartu deaktivovať, a to bezodkladne najneskôr do 1 hodiny po nahlásení takejto skutočnosti   
     zo strany Objednávateľa. Objednávateľ je oprávnený nahlásiť stratu, zničenie alebo odcudzenie palivovej karty telefonicky. Dodávateľ je povinný zabezpečiť pre Objednávateľa možnosť telefonického ohlásenia vyššie uvedených skutočností nepretržite počas 24 hodín, počas celého trvania Zmluvy. Číslo dodávateľa pre ohlasovanie vyššie uvedených skutočností je      .
  8. Dodávateľ sa zaväzuje zabezpečiť on-line správy palivových kariet prostredníctvom webovej aplikácie, v rámci ktorej bude Objednávateľovi umožnené najmä:

1. využívať 24-hodinový on-line prístup k webovej aplikácii na správu palivových kariet, ktorý bude chránený prihlasovacím menom a heslom,
2. vykonávať správu palivových kariet prostredníctvom rôzne hierarchicky definovaných prístupov:

administrátorský prístup – prístup k všetkým funkcionalitám systému (patrí sem najmä možnosť objednávať, stanovovať alebo vykonávať zmeny výšky limitov a blokovať palivové karty, možnosť vytvárania prístupov a modifikácie nižších užívateľských oprávnení pre určených zamestnancov verejného obstarávateľa),

užívateľský prístup – prístup len ku niektorým vybraným funkcionalitám systému (patrí sem najmä prístup na prezeranie údajov, bez možnosti vykonávania zmien),

1. sledovať spotrebu PHM na jednotlivých SMV,
2. generovať zobrazenie prehľadov čerpania PHM kedykoľvek v priebehu mesiaca,
3. generovať zobrazenie prehľadov čerpania PHM za vybrané obdobie alebo za vybrané palivové karty alebo za inak definované skupiny prehľadov, ktoré budú vytvorené podľa potrieb a požiadaviek verejného obstarávateľa,
4. importovať a exportovať údaje týkajúce sa minimálne sledovania spotreby PHM a prehľadov čerpania PHM do súborov určených pre tabuľkové spracovanie textu, napr. do programu MS Excel.
   1. Údaje o všetkých známych subdodávateľoch Dodávateľa, ktorí sú známi v čase uzavretia Zmluvy   
      a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia sú uvedené v Prílohe č. .... Zmluvy (ďalej ako „Príloha č ....“) Subdodávateľ musí byť zapísaný v registri partnerov verejného sektora podľa § 11 ods. 1 Zákona o verejnom obstarávaní, ak sa na neho táto povinnosť vzťahuje, a to počas celej doby trvania Zmluvy.
   2. Dodávateľ je povinný bezodkladne oznámiť Objednávateľovi akúkoľvek zmenu údajov o subdodávateľoch uvedených v Prílohe č. ..., predovšetkým zmenu jeho obchodného mena, sídla/miesta podnikania, IČO, údajov o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia.
   3. Objednávateľ v súlade s ustanovením § 41 ods. 4 písm. b) Zákona o verejnom obstarávaní určuje pravidlá zmeny subdodávateľa a povinnosť Dodávateľa oznámiť zmenu subdodávateľa a údaje podľa ustanovenia § 41 ods. 3 Zákona o verejnom obstarávaní o novom subdodávateľovi počas plnenia Zmluvy. Subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 Zákona o verejnom obstarávaní, ak sa naň taká povinnosť vzťahuje. Dodávateľ najmenej 5 pracovných dní pred zmenou subdodávateľa písomne oznámi túto skutočnosť Objednávateľovi, v oznámení uvedie podiel zákazky a predmety subdodávok, ktorý má Dodávateľ v úmysle zadať subdodávateľovi a identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia. Dodávateľ je oprávnený vykonať zmenu subdodávateľa až po doručení písomného súhlasu zo strany Objednávateľa. Dodávateľ sa zaväzuje neprekročiť podiel zákazky, ktorý má v úmysle zadať subdodávateľovi, tak ako ho deklaroval vo svojej ponuke a pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
   4. V prípade zmeny subdodávateľov bude zoznam subdodávateľov rozšírený formou dodatku ku Zmluve, a to zmenou Prílohy č.. ..., podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia Zmluvy Dodávateľ nezadáva žiadnu časť zákazky podľa Zmluvy žiadnemu subdodávateľovi.
   5. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.
   6. V prípade, ak Dodávateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby (tretej osoby), zaväzuje sa pri plnení predmetu tejto Zmluvy v súlade s § 34 ods. 3 Zákona o verejnom obstarávaní používať kapacity tej osoby, ktorej spôsobilosť využil na preukázanie technickej spôsobilosti alebo odbornej spôsobilosti.
   7. Ak sa na Dodávateľa vzťahuje povinnosť byť zapísaný v registri partnerov verejného sektora, Dodávateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. povinný byť zapísaný v registri partnerov verejného sektora minimálne po dobu trvania Zmluvy.

**Článok VII.**

**Práva a povinnosti Objednávateľa**

* 1. Objednávateľ je povinný poskytnúť informácie svojím zamestnancom o spôsobe používania palivových kariet na Čerpacích staniciach, na ktorých bude možné vykonať úhradu nakúpených PHM, na princípe akceptácie palivových kariet vydaných Dodávateľom.
  2. Objednávateľ je povinný bez zbytočného odkladu písomne oznámiť Dodávateľovi všetky zmeny údajov, ktoré poskytol Dodávateľovi pre účely Zmluvy.
  3. Zmluvné strany sa dohodli, že ohlasovanie skutočností podľa odsekov 6.3 až 6.7 Zmluvy, akékoľvek zmeny v SMV Objednávateľa sa budú vykonávať prostredníctvom e-mailu kontaktných osôb uvedených v záhlaví Zmluvy.

**Článok VIII.**

**Reklamácia vadne poskytnutého plnenia a sankcie**

* 1. Zmluvné strany sa dohodli, že v prípade vadného plnenia (napríklad dodanie nesprávneho počtu palivových kariet, nefunkčných kariet a pod.) má Objednávateľ právo požadovať bezplatnú výmenu vadného plnenia za bezvadné, a Dodávateľ má povinnosť bezodkladne, najneskôr však v lehote do 5 dní od prijatia písomnej reklamácie Objednávateľa, poskytnúť Objednávateľovi bezvadné plnenie na svoje náklady.
  2. Objednávateľ je oprávnený písomne reklamovať odber PHM, ak načerpané PHM nebudú v požadovanej kvalite. Reklamáciu PHM, ktorých kvalita nezodpovedá kvalite pre PHM dohodnutej v Zmluve je Dodávateľ povinný prešetriť v lehote 20 dní od doručenia reklamácie Dodávateľovi.
  3. V prípade, ak Dodávateľ poruší akúkoľvek lehotu uvedenú v odsekoch 6.3 až 6.6 a 8.1 má Objednávateľ právo na zmluvnú pokutu až do výšky 20 EUR za každý deň omeškania a za každú palivovú kartu, s ktorou je Dodávateľ v omeškaní. Zaplatením zmluvnej pokuty nezaniká Objednávateľovo právo na náhradu škody.
  4. V prípade ak Dodávateľ nevykoná bezodkladnú deaktiváciu stratenej alebo odcudzenej karty podľa odseku 6.7 Zmluvy, má Objednávateľ právo na zmluvnú pokutu až do výšky 50 EUR za každý deň, v ktorom je Dodávateľ v omeškaní s deaktiváciu Objednávateľom nahlásenej palivovej karty. Zaplatením zmluvnej pokuty nezaniká Objednávateľovo právo na náhradu škody. Dodávateľovi rovnako nevzniká nárok na náhradu odobratých PHM, ktoré boli realizované prostredníctvom stratenej alebo odcudzenej karty, v čase od nahlásenia tejto skutočnosti Objednávateľom do času jej omeškanej deaktivácie.
  5. V prípade omeškania Objednávateľa s úhradou faktúry podľa odseku 5.1, má Dodávateľ nárok na úrok z omeškania podľa § 369 a nasledujúcich Obchodného zákonníka.

**Článok IX.**

**Konflikt záujmov**

* 1. Dodávateľ podpisom Zmluvy vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem Objednávateľa ako verejného obstarávateľa. V prípade, ak Objednávateľ zistí, a to aj dodatočne počas platnosti Zmluvy, že v procese verejného obstarávania došlo ku konfliktu záujmov, Objednávateľ je oprávnený okamžite odstúpiť od Zmluvy a má nárok na zaplatenie zmluvnej pokuty až do výšky Celkovej zmluvnej ceny. Zmluvnú pokutu je Dodávateľ povinný zaplatiť do 30 dní odo dňa doručenia výzvy na zaplatenie zmluvnej pokuty. Odstúpením od Zmluvy nie je dotknutý nárok na zaplatenie zmluvnej pokuty. Zaplatením zmluvnej pokuty nezaniká právo Objednávateľa na náhradu škody.

**Článok X.**

**Zmena Zmluvy**

* 1. Zmeny a doplnky Zmluvy je možné robiť len písomnými dodatkami, podpísanými oprávnenými zástupcami Zmluvných strán, ktoré budú jej neoddeliteľnou súčasťou a ktoré musia byť v súlade   
     s § 18 Zákona o verejnom obstarávaní.
  2. Zmluvné strany sa dohodli, že sa k návrhu dodatku k Zmluve vyjadria v lehote do 15 pracovných dní odo dňa, kedy bol návrh dodatku k Zmluve druhej Zmluvnej strane doručený.
  3. V prípade, že niektorý zo subdodávateľov nie je v okamihu podpisu Zmluvy známy a vstúpi do procesu v priebehu plnenia predmetu Zmluvy, resp. sa zmení niektorý zo subdodávateľov počas realizácie Zmluvy, musí byť tento subdodávateľ odsúhlasený Zmluvnými stranami formou písomného dodatku k Zmluve.
  4. Zmenou sa nesmie meniť charakter Zmluvy.
  5. Zmena Zmluvy musí byť písomná.
  6. Objednávateľ môže odstúpiť od časti Zmluvy, ktorou došlo k podstatnej zmene pôvodnej Zmluvy   
     a ktorá by si vyžadovala nové verejné obstarávanie.

**Článok XI.**

**Možnosti ukončenia Zmluvy**

* 1. Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:

1. odstúpením od Zmluvy podľa § 344 a nasledujúcich Obchodného zákonníka a v súlade so Zmluvou,  pričom v prípade odstúpenia od Zmluvy si Zmluvné strany nevracajú plnenia, ktoré si poskytli pred účinným odstúpením od Zmluvy;
2. výpoveďou;
3. dohodou.
   1. Objednávateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo výsledok administratívnej finančnej kontroly verejného obstarávania vykonanej zo strany Sprostredkovateľského orgánu (kontrolného orgánu Objednávateľa) neumožňujú financovanie plnenia Zmluvy. Objednávateľ  
      je tiež oprávnený písomne odstúpiť od Zmluvy v prípade, ak Objednávateľ obdrží správu z kontroly verejného obstarávania (výsledkom ktorého bolo uzatvorenie Zmluvy), ktorou príslušný orgán neschválil predmetné verejné obstarávanie.
   2. Dodávateľ je oprávnený odstúpiť od Zmluvy v prípade, ak Objednávateľ neuhradí Dodávateľovi dohodnutú cenu za dodané PHM ani do 60 dní odo dňa doručenia riadnej faktúry, vystavenej v súlade s Článkom V. Zmluvy.
   3. Odstúpenie od Zmluvy musí byť písomné, pričom účinky odstúpenia od Zmluvy nastanú dňom doručenia písomného odstúpenia od Zmluvy druhej zo Zmluvných strán.
   4. Každá zo Zmluvných strán  je oprávnená Zmluvu vypovedať aj bez uvedenia dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúcom po mesiaci, v ktorom bola výpoveď doručená druhej zo Zmluvných strán.
   5. Zmluvu možno ukončiť aj písomnou dohodou Zmluvných strán, a to ku dňu uvedenému v takejto písomnej dohode. V dohode sa upravia aj všetky vzájomné práva a povinnosti Zmluvných strán, ktoré vznikli pri plnení Zmluvy.

**Článok XII.**

**Ostatné ustanovenia**

* 1. Písomnosti je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať faktúry, okrem elektronickej verzie faktúry podľa Článku V. Zmluvy, odstúpenie od Zmluvy a výpoveď Zmluvy. Pokiaľ sú písomnosti doručované elektronickými prostriedkami, vyžaduje sa potvrdenie druhej Zmluvnej strany o prijatí písomnosti (elektronickými prostriedkami).
  2. Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
  3. Dodávateľ je oprávnený postúpiť práva a povinnosti, resp. pohľadávky a záväzky zo Zmluvy  v prospech tretej osoby výlučne na základe predchádzajúceho písomného súhlasu Objednávateľa.
  4. Zmluvné strany berú na vedomie, že v prípade ak bude predmet Zmluvy financovaný z prostriedkov Európskych štrukturálny a investičných fondov. Dodávateľ a jeho subdodávatelia budú povinní strpieť výkon kontroly, auditu kedykoľvek počas platnosti a účinnosti Rámcovej dohody, a to oprávnenými osobami v zmysle Všeobecných zmluvných podmienok k Zmluve o poskytnutí nenávratného finančného príspevku (ďalej len „NFP“) uzavretého medzi poskytovateľom NFP a Objednávateľom ako prijímateľom NFP a poskytnúť im všetku potrebnú súčinnosť.

**Článok XIII.**

**Záverečné ustanovenia**

* 1. Právne vzťahy Zmluvou neupravené sa spravujú príslušnými ustanoveniami Obchodného zákonníka   
     a ostatnými právnymi predpismi platnými v Slovenskej republike.
  2. Zmluvu je možné meniť, doplniť alebo zrušiť iba písomne, a to na základe vzájomnej dohody Zmluvných strán, podpísanej ich oprávnenými zástupcami.
  3. Zmluva nadobúda platnosť dňom jej podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR objednávateľom v súlade s ustanovením § 5a zákona č. 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona č. 40/1964 Zb. Občianskeho zákonníka v platnom znení.
  4. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných jej ustanovení zostane nedotknutá. V takomto prípade sa Zmluvné strany dohodli, že uzatvoria dodatok a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy, pri rešpektovaní nových faktov, bez ujmy pre obe Zmluvné strany.
  5. Zmluvné strany vyhlasujú, že akékoľvek nezhody alebo spory pri realizácii tejto Zmluvy budú prednostne riešené vzájomnými rokovaniami. Pokiaľ sa Zmluvné strany nedohodnú, obrátia sa na vecne a miestne príslušný súd v Slovenskej republike.
  6. Zmluva je vyhotovená v troch (3) rovnopisoch, v dvoch (2) pre Objednávateľa a jednom (1) pre Dodávateľa. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú, že Zmluvu neuzavreli v tiesni, pod nátlakom ani za nápadne nevýhodných okolností.
  7. Zmluvné strany podpisom Zmluvy vyhlasujú, že v zmysle ustanovenia § 13 zákona Národnej rady SR   
     č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať, za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.
  8. Neoddeliteľnou súčasťou Zmluvy sú jej nasledovné prílohy:

Príloha č. 1: Opis predmetu zákazky,

Príloha č. 2: Zoznam čerpacích staníc Dodávateľa a jeho zmluvných partnerov akceptujúcich úhradu pohonných hmôt prostredníctvom palivových kariet (vo formáte MS Excel)

Za Objednávateľa: Za Dodávateľa:

V Bratislave, dňa ............... V Bratislave, dňa .................

.....................…................................................. .....................….................................................

**Slovenská inovačná a energetická agentúra**

Ing. Peter Blaškovitš

generálny riaditeľ